સિત્તેરના દાયકાની શરૂઆતમાં જ્યારે તેમને ત્ત્વ્માંથી હાંકી કાઢવામાં આવ્યા ત્યારથી જ રાજકારણમાં તેમની એન્ટ્રી થઈ ગયેલી. જનતા પાર્ટીમાં તેમણે જયપ્રકાશ નારાયણ સાથે કામ કર્યું. ‘તહલકા’ સાપ્તાહિક નોંધે છે કે સ્વામીની ઉદારવાદી આર્થિક નીતિઓ ઇન્દિરા ગાંધીને માફક ન આવી. ઇન્દિરા ગાંધીએ તો સ્વામીને અવાસ્તવિક વિચારો સાથેના સૅન્ટા ક્લૉઝ કહીને ઉતારી પાડેલા. એ પછી ઇન્દિરા ગાંધીના કટ્ટર ટીકાકાર બની ગયેલા સ્વામીએ સાંગોપાંગ રાજકારણમાં ઝંપલાવી દીધું અને તત્કાલીન જનસંઘ પાર્ટીએ ૧૯૭૪માં તેમને રાજ્યસભામાં મોકલ્યા. ૧૯૭૪થી ૧૯૯૯ સુધી કુલ પાંચ વખત ચૂંટાયા છે. એમાં બે વખત રાજ્યસભા અને ત્રણ વખત લોકસભામાં ચૂંટાયા છે. હમણાં ૨૦૧૬માં તેમણે નૉમિનેટેડ કૅટેગરીમાંથી રાજ્યસભામાં એન્ટ્રી મારી છે. ૨૦૧૩માં જનતા પાર્ટી જ્યારે BJPમાં મર્જ થઈ ત્યાં સુધી સ્વામી એના પ્રમુખ પણ રહ્યા હતા. એ પછી તેમણે સત્તાવાર રીતે BJPમાં પ્રવેશ કર્યો.